As dos propuestas son milloras de redacción. En concreto, a primera creigo que no habría de faltar en garra descripción d'un alfabeto, porque os nombres d'as letras por un regular s'emplegan mas en a comunicación oral que en a escrita (a ormino s'escribe 'ixo va con m', mas que no 'ixo va con eme'), u ta letreyar. En os dos casos, ye fácil que s'haiga de leyer o nombre d'a letra sin tener a suya representación escrita, y ye una aduya deixar fixa a pronuncia de  cada nombre de letra, mas que mas ta bell una que podría resultar dudosa ('x','h') igual que o dígrafo ('tz') (se veiga a esmienda referida a o nombre d'os digrafos).